Keskustelu:Lapuan patruunatehtaan räjähdys

message: Tein minkä lupasin. Aihetta enempäänkin ja dramatiikkaankin olisi ollut, mutta eivätköhän ydinasiat riitä, ettei juttu mene novelliksi. Räjähdyksen syytä ei taidettu todellisesti saada selville. Olisiko arveltu staattisesta kipinästä alkunsa saaneeksi pölyn räjähtämiseksi. En viitsi lähteä lukemaan vanhoja Hesareita. 
Taitaa olla kolmisen vuotta siitä, kun jututin Lapualla muuatta miestä, joka kertoi uhrien omaisten auttamiseksi perustetun rahaston vielä tuolloin olevan olemassa, joskin riitaisissa käsissä. Kysymys oli kai lähinä siitä, pitäisikö tähän maailman aikaan vielä rahastoa kartuttaa ja rahaa jakaa, sillä onnettomuuden jäljiltä nuorimmat ovat aikuisia ja vanhimmat kuolleita. Räjähdyksessä menehtyi myös raskaana oleva nainen. Tämä vain "pöytäkirjan" ulkopuolella.--84.230.208.102 22. huhtikuuta 2005 kello 13:35:39 (UTC) A-K Hotanen

message: Ei ollut tarkoitukseni tehdä jutusta dramaattisempaa, mutta lisäilin yksityiskohtia, jotka olivat tulleet tietooni vuosikirjoista sekä television ajankohtaisohjelmista ynnä keskusteluista sukulaismiehen kanssa, joka työskentelee puolustusvoimissa räjähdysaineiden asiantuntijana. - N.M. 11.5.2006 (suomenaikaa)
------------------------------------
Maallikon kommentteja onnettomuuden syistä:
Lapualla oli kyllä yleensä käytössä laadukkaita ruutisekoituksia, mutta jonkin aikaa ennen onnettomuutta oli otettu käyttöön uusi, nopeampi ja herkempi ruutisekoitus. Laitteistoa, tärkeimpänä ruudin syöttöputkea ylhäältä ruutisäiliöstä alas latauskoneelle eli robotille, ei ollut säädetty uudelle seokselle.
En muista em. asiaa aivan tarkasti, joten en lähde nyt itse artikkelia muokkaamaan. Lapualla "Vanhassa Paukussa", nykyisessä kulttuurikeskuksessa, on Patruunatehtaan museo, jossa on myös onnettomuustutkintalautakunnan mielenkiintoinen raportti onnettomuuden syystä. Siellä mainitaan myös tuo uusi nopeampi ruutiseos. Ruotsissa oli muuten ollut nopeammasta ruudista huonoja kokemuksia, siellä oli pari vuotta ennen Lapuan onnettomuutta sattunut pieni onnettomuus hitaampien robotin säätöjen takia, ja ruotsalaiset lähettivät raportin Lapualle. Jostain syystä se jäi tehtaalla huomiotta, tunnetuin seurauksin.
Onnettomuus sinänsä ei ollut ihan kaikille tehtaan työntekijöille mikään täydellinen yllätys. Lähisukulainen työskenteli räjähtäneessä lataamossa, hän oli yksi harvoista henkiinjääneistä. Hän kertoi, että menneinä työvuosinaan oli työkavereidensa kanssa juossut ulos lataamosta useita kertoja ennen isoa pamahdusta, kun jotakin "tussahti". Työsuojelullisesti lataamo oli aivan takapajulla. Myös isoisäni työskenteli tehtaassa tuolloin, ja hän kertoi, että lataamon asentajat käyttivät rautavasaroita latauskoneita korjatessaan, mikä oli törkeän räikeä työsuojelurikos. Myös onnettomuustutkintalautakunnan raportissa todetaan, että räjähdys sattui hetkenä, jona asentaja oli juuri korjaamassa latauskonetta. Onnettomuuteen vaikutti siis suurelta osin työsuojelun puutteellisuus.
(En tiedä voiko noita viimemainittuja laittaa Wiki-artikkeliin, siksi ne ovat tässä keskustelupalstalla. Enkä tiedä onko niillä mitään merkitystä sinänsä - ajattelin että ne voisivat kuitenkin jotakuta kiinnostaa.)
Tarja K. 19.4.2008 klo 22.10
thread_title:  lisäyksiä ja muokkausta 

message: Varsinaisen seppeltenlaskun jälkeen toi kukkakorokkeelle kukkatervehdyksen   mies, joka omisti kukkavihkonsa työn sankareille. (poistettu lähteettömänä artikkelista)--Juha Kämäräinen 13. huhtikuuta 2011 kello 18.24 (EEST)
thread_title: lähteetön yksityiskohta

message: Alussa oleva: "Lähes kaikki menehtyneet olivat naisia ja useimmat heistä perheellisiä, jotka jättivät jälkeensä suuren määrän orpoja." ei taida kyllä pitää paikkaansa. Jos suurin osa menehtyneistä oli naisia ja useimmat heistä perheellisiä, ei lapsista silloin tule orpoja joiden isä ja äiti ovat kuolleet. --85.156.245.127 2. elokuuta 2014 kello 10.38 (EEST)
replies: text: Poistin, WP:Muokkaa rohkeasti --Opa (keskustelu) 2. elokuuta 2014 kello 11.40 (EEST)

text: Meidän artikkelin mukaan näistä lapsista tuli puoliorpoja. --Savir (keskustelu) 2. elokuuta 2014 kello 11.45 (EEST)
replies: text: :Kielitoimiston sanakirjan mukaan orpo tarkoittaa lasta, jonka vanhemmista jompikumpi tai kumpikin on kuollut. Nimitystä voi täsmentää: puoliorpo tai täysorpo. Joten palautin orvot ja lesket, tiedon poistaminen kokonaan artikkelista oli ajattelematonta, jopa mautonta.--Htm (keskustelu) 10. huhtikuuta 2016 kello 13.57 (EEST)
thread_title:  Perheellisten naisten lapset orpoja?